รร.สังกัด กทม. 233 แห่ง เคาะแผนสลับวันเรียน พร้อมรับเปิดเทอม สู้ “โควิด” 1 ก.ค.นี้!
รร.สังกัด กทม. 233 แห่ง เคาะแผนสลับวันเรียน พร้อมรับเปิดเทอม สู้ "โควิด" 1 ก.ค.นี้!
รร.สังกัด กทม. 233 แห่ง เคาะแผนสลับวันเรียน พร้อมรับเปิดเทอม สู้ "โควิด" 1 ก.ค.นี้!
8 มิ.ย. 2563

ร.ต.อ.พงศกร ขวัญเมือง โฆษกกรุงเทพมหานคร เปิดเผยภายหลังการประชุมคณะผู้บริหารกรุงเทพมหานคร วันนี้ (8 มิ.ย.63) ว่า สำนักการศึกษา ได้รายงานการเตรียมความพร้อมแนวทางการจัดการเรียนการสอนของโรงเรียนในสังกัดกรุงเทพมหานคร ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งจะเปิดภาคเรียนในวันที่ 1 ก.ค.นี้
โดยสำนักการศึกษาได้จัดเตรียมแนวทางการจัดการเรียนการสอน 2 รูปแบบ ดังนี้
สำหรับโรงเรียนขนาดเล็กที่มีนักเรียนไม่เกิน 400 คน จะจัดให้มีการจัดการเรียนการสอนตามปกติ นักเรียนมาโรงเรียนทุกวัน และเรียนตามตารางเรียนในชั่วโมงหรือคาบเรียนปกติ ใน 1 ห้องเรียน มีจำนวนนักเรียน 20 คนโดยประมาณ และให้มีการรักษาระยะห่างทางสังคม ทั้งเวลาเรียน ช่วงเวลาพัก และการรับประทานอาหาร
ขณะที่โรงเรียนขนาดกลาง และขนาดใหญ่ มีทั้งหมด 233 โรงเรียน จะจัดการเรียนการสอนแบบผสมผสาน แบ่งเป็น 2 รูปแบบ ดังนี้
รูปแบบที่ 1 แบบสลับวันเรียนทั้งหมด ใช้กับโรงเรียนขนาดกลาง เช่น ระดับก่อนประถมศึกษา (อนุบาล) ระดับประถมศึกษาตอนต้น ระดับมัธยมศึกษาตอนต้น มาเรียนวันอังคาร วันพฤหัส
ส่วนระดับประถมศึกษาตอนปลาย และระดับมัธยมศึกษาตอนปลาย มาเรียนวันจันทร์ วันพุธ วันศุกร์
รูปแบบที่ 2 แบบมาเรียนปกติ ร่วมกับสลับวันเรียนทั้งหมด ใช้กับโรงเรียนขนาดใหญ่
ทั้งนี้ ตั้งแต่วันที่ 1-20 มิ.ย. จะมีการตรวจความพร้อมของโรงเรียนที่จะจัดการเรียนการสอนแบบผสมผสานอีกครั้ง